armvectores/hy_wikipedia_2023 huggingface dataset:
Արևադարձային ներմայրցամաքային կլիմա

Արևադարձային ներմայրցամաքային կլիմա, մերձարևադարձային կլիմայի տարատեսակ, որը բնորոշ է մերձարևադարձային լայնությունների մայրցամաքների ներքին շրջաններին (Ասիա, Հյուսիսային և Հարավային Ամերիկաներ)։


== Բնութագիր ==
Ամռանը արևադարձները մայրցամաքների ներսում գտնվում են ցածր ճնշման ազդեցության տակ։ Այնտեղ կազմավորվում են բարձր ջերմաստիճանով մայրցամաքային արևադարձային օդային զանգվածներ, համեմատաբար ցածր խոնավության աստիճանով և ցածր հարաբերական խոնավությամբ։ Եղանակը քիչ ամպամած է, չոր և շոգ։ Ամռան ամիսների միջին ջերմաստիճանը կազմում է մոտ +30˚ կամ ավելի։ Ձմռանը այդ շրջաններում տարածվում է ցիկլոնային գործունեությունը։ Տեղումների տարեկան քանակությունը՝ ավելի քան 500 մմ։ Դա տափաստանային, կիսաանապատների և անապատների գոտի է։
Միջերկրածովյան կլիմայից մերձարևադարձային ներմայրցամաքային կլիման տարբերվում է ջրային տարածության բացակայությամբ, և հետևաբար, մեծ օրական տատանումներով։ Առանձին տարիներին հնարավոր են ուժեղ սառնամանիքներ կամ ձյան տեղումներ։


== Ասիա ==
Օրինակ, Թեհրանում հունիսի միջին ջերմաստիճանը կազմում է +29˚, իսկ հունվարին՝ +1˚, առանձին տարիներին լինում են սառնամանիքներ մինչև -20˚: Տեղումների տարեկան քանակը 250 մմ, որոնցից հուլիսից սեպտեմբեր՝ 1 մմ, իսկ նոյեմբերից ապրիլ՝ 220 մմ։ Աշխաբադում՝ աշխարհի ամենաշոգ քաղաքներից մեկում, ամռանը ջերմաստիճանը կարող է հասնել մինչև +45˚C: Տեղումների տարեկան քանակը՝ 199 մմ։
Ներմայրցամաքային մերձարևադարձային կլիման տարածվում է նաև Թուրանի դաշտավայրի անապատների մեծ (հարավային) մասում, որոնք գտնվում են կենտրոնասիական հետխորհրդային հանրապետությունների տարածքում։ Ձմռանը այստեղ գերակշռում են բևեռային օդային զանգվածները, այդ պատճառով ձմեռային ջերմաստիճանները զգալիորեն ցածր են, քան արևադարձային անապատներում։ Ամռանը այստեղ ձևավորվում են մայրցամաքային արևադարձային օդային զանգվածներ շատ բարձր ջերմաստիճաններով, ցածր հարաբերական խոնավությամբ, շատ ցածր ամպամածությամբ։ Ամռանը այստեղ շատ են առևոտ օրերը, ինչպես արևադարձային անապատներում։ Այսպես, Թերմեզում տարեկան 207 օր արևոտ է և ընդամենը 37 մառախլապատ։ Տաշքենդում հունիսի միջին ջերմաստիճանը կազմում է +27˚C, իսկ հունվարին՝ -1˚C: Տեղումների տարեկան միջին քանակությունը՝ 350 մմ, որից հուլիսից սեպտեմբեր թափվում է ընդամենը 20 մմ։
Առանձին ամառային օրերին Թուրքմենստանի որոշ շրջաններում ջերմաստիճանը գերազանցում է +50˚C: Թուրանի դաշտավայրում ձմռանը սառնամանիքները կարող են հասնել -30˚C:


== Այլ տարածաշրջաններ ==
Հյուսիսային Ամերիկայում մայրցամաքային մերձարևադարձերը պաշտպանված են արևմուտքից և արևելքից խոնավ օդային զանգվածների ներթափանցումից։ Ցամաքայնությունը և չորայնությունն արտահայտված են շատ կտրուկ (Մեքսիկա, ԱՄՆ, Արիզոնա, Արևելյան Կալիֆոռնիա, Նևադա)։ Յումայում հունիսի միջին ջերմաստիճանը +32˚ է, իսկ հունվարին՝ +12˚C: Տեղումների տարեկան քանակությունը՝ 90 մմ։
Հարավային Ամերիկայում, որտեղ մեծ է օվկիանոսային ազդեցությունը, այդ կլիմայի ամառային ջերմաստիճաններն ավելի ցածր են և տեղումներն ավելի շատ։ Սան Լուիսում հունվարի միջին ջերմաստիճանը կազմում է +24˚C, իսկ հունիսին՝ +9˚C: Տեղումների տարեկան միջին քանակությունը՝ 570 մմ։
Աֆրիկայում, Ավստրալիայում և Անտարկտիդայում այդ տիպի կլիմաներ չկան։


== Արտաքին հղումներ ==
Метеорология и климатология. Ленинград, 1968 г. Автор – Хромов С. П.
Атлас мира. ГНПП Картография, 2005 г.
Կուլի (գետ)

Կուլի (ռուս.՝ Кули), գետ Ռուսաստանում, հոսում է Դաղստանի Հանրապետությունում։ Գետաբերանը տեղակայված է Կազիկումուխսկոյե Կոյսու գետի աջ ափին՝ 43 կմ հեռավորության վրա։ Գետի երկարությունը 46 կմ է,ավազանի տարածքը 413 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Արևմտյան Կասպիցի ավազանային շրջանին, գետի ջրատնտեսային տեղամասը՝ Սուլակ գետնի ակունքն է մինչև Չիրկեյսկի հիդրոհանգույց, գետի ենթաավազանը բացակայում է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07030000112109300001244
Հիդրոլոգիական ուսումնասիրությունների կոդը - 109300124
Ավազանի կոդը - 07.03.00.001
Հիդրոլոգիական ուսումնասիրությունների հատորի համարը - 09
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լիմուզի

Լիմուզի (ֆր.՝ Limousis), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 106 մարդ, բնակչության խտությունը` 10.69 մարդ/կմ²։ Բնակավայրը զբաղեցնում է 9.92 կմ² տարածք։


== Աշխարհագրություն ==
Գտնվում է Փարիզ քաղաքից 620 կմ հարավ, Մոնպելիե քաղաքից` 125 կմ արևմուտք, Կարկասոն քաղաքից` 15 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 64 աշխատունակ (15-64 տարեկան)  բնակիչ, որոնցից ակտիվ էին 43-ը, իսկ ոչ ակտիվները` 21։ Ակտիվության ցուցանիշը կազմում է 67,2 %։ 43 աշխատունակ մարդկանցից աշխատել է 36 անձ (23 տղամարդ և 13 կին)։ Գործազուրկ են եղել 7 անձ (3 տղամարդ և 4 կին)։ 21 անաշխատունակներից 4-ը եղել են աշակերտներ կամ ուսանողներ, 12-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աստերոիդների ցանկ (257301-257400)

Աստերոիդների ցանկ (257201-257300)  • Աստերոիդների ցանկ  • Աստերոիդների ցանկ (257401-257500)
 Աստերոիդների ցանկ (257201-257300)  • Աստերոիդների ցանկ  • Աստերոիդների ցանկ (257401-257500)
Լևոն Եղիազարյան

Լևոն Եղիազարյան (1862, Շուշի, Բաքվի նահանգ, Ռուսական կայսրություն - 1927, Բրաշով, Ռումինիա), հայ խմբավար, բանահավաք։


== Կենսագրություն ==
Լևոն Եղիազարյանը ծնվել է Շուշիում, 1862 թվականին։ Երկար տարիներ գործել է Փարիզում, որից հետո մեկնել է Հարավսլավիա։ 
1925 թվականից հաստատվել է Ռումինիայում, եղել է երգչախմբերի ղեկավար, տեղի «Գացետա», «Տրանսիլվանիա» և այլ թերթերում տպագրել է հայ երաժշտության մասին հոդվածներ։
Լևոն Եղիազարյանը հավաքել է Արցախի և հայկական այլ գավառների մի շարք հայկական ժողովրդական, աշուղական երգեր, որոնցից մոտ 40-ը հրատարակել է «Ցավի ծաղիկը» ժողովածուում։ Նրա հավաքած բանահյուսության նմուշներից ռումին կոմպոզիտոր Ջ. Էնեսկուն և իտալացի կոմպոզիտոր Օ. Ռեսպիգին մշակել և բազմաձայնել են երգչախմբի համար։
Լևոն Եղիազարյանը մահացել է Ռումինիայի Բրաշով քաղաքում, 1927 թվականին։


== Արտաքին հղումներ ==
Գերբնական (13-րդ եթերաշրջան)

Անվան այլ կիրառումների համար տե՛ս՝ Գերբնական (այլ կիրառումներ)Ամերիկյան «Գերբնական» միստիկ հեռուստասերիալի 13-րդ եթերաշրջանն ստեղծվել է Էրիկ Կրիպկեի կողմից։ Պրեմիերան տեղի կունենա The CW հեռուստաալիքով 2017 թվականի հոկտեմբերի 12-ին։ Կազմված է 23 սերիաներից։
Սերիալը պատմում է երկու եղբայրների՝ գերբնական արարածների որսորդների մասին, ովքեր ճամփորդում են ԱՄՆ-ում սև գույնի 1967 թվականի Chevrolet Impala-ով՝ հետազոտելով գերբնական երևույթները, որոնցից շատերը քաղաքների լեգենդների մասին են, ինչպես նաև պայքարում են չար արարածների դեմ։
Եթերաշրջանի առաջին սերիան կլինի «Մոլորված գիշերներ» հեռուստասերիալի հնարավոր սփին-օֆֆը, որում գլխավոր դերերում կնկարահանվեն Քիմ Ռոդսը շերիֆ Ջոդի Միլսի դերում, Բրիաննա Բակմասթերը շերիֆ Դոննա Հանսկամի դերում, Կետրին Նյուտոնը Կլեր Նովակի դերում, Քեթրին Ռեմդինը Ալեքս Ջոնսի դերում, Կլարկ Բակոն Պեյնշս Տյորների դերում և Յադիրա Հավարա-Պրիպը Կայի Նիվեսի դերում։


== Դերերում ==


=== Գլխավոր դերերում ===
Ջարեդ Պադալեկի — Սեմ Վինչեստեր
Ջենսեն Էքլզ — Դին Վինչեստեր (22 սերիա)
Միշա Քոլինզ — Կաստիել (14 սերիա)
Մարկ Պելեգրինո — Լյուցիֆեր
Ալեքսանդր Կելվերտ — Ջեք/ Նիֆիլիմ


=== Հրավիրված դերասաններ ===
Սամանտա Սմիթ — Մերի Վինչեստեր
Կիմ Ռոդս — Ջոդի Միլս
Բրիանա Բակմասթեր — Շերիֆ Դոննա Հանսկամ
Կետրին Նյուտոն — Կլեր Նովակ
Քեթրին Ռեմդին — Ալեքս Ջոնս
Լորետտա Դիվայն — Միսսուրի Մոսլի
Կլարկ Բակո — Պեյշնս Տյորներ
Յադիրա Հեվարա-Պրիպ — Կայյա Նիվես
Քրիստիան Կիյես — Միխաիլ
Կիտ Խարաբայկա — Դոնատելլո Ռեդֆիլդ
Ջեֆֆրի Վինսենթ Փարիս — Ասմոդեյ
Օսրիկ Չաու - Քևին Թրեն


== Սերիաներ ==


== Հետաքրքիր փաստեր ==
Սա Նեֆիլիմներով երրորդ եթերաշրջանն է 8-րդ և 12-րդ եթերաշրջաններից հետո։
Ռիչարդ Սպեյթ Մասթերը 2 սերիաների ռեժիսոր կլինի։
Ջենսեն Էքլզը պետք է դառնար սերիաներից մեկի ռեժիսորը, սակայն այն պատճառով, որ բացել է իր սեփական գարեջրատունը, ստիպված հրաժարվել է։
Այս եթերաշրջանում կլինի Սկուբի Դուի անիմացիոն քրոսովերը։ Ջարեդ Պադալեկին JIBCon 2017-ում ասել է, որ դա կլինի եթերաշրջանի 16-րդ սերիան։ Նա նաև ասել է, որ ինքը, Ջենսենը և Միշան կարդացել են այդ սերիայի իրենց խոսքերը։ Խոսքերը գրվել են Ջերեմի Ադամսի և Ջիմ Կրեյգի կողմից։


== Ծանոթագրություններ ==


== Արտաքին հղումներ ==
Season 13. Supernatural Wiki
Официальный сайт Archived 2007-01-14 at the Wayback Machine.(անգլ.)
Գերբնական հեռուստասերիալի սերիաների ցանկը Archived 2017-03-12 at the Wayback Machine. TV.com կայքում
Ռադոստնոե (գյուղ, Նովոուկրաինկայի շրջան)

Անվան այլ կիրառումների համար տե՛ս՝ ՌադոստնոեՌադոստնոե (ուկրաիներեն՝ Радісне), գյուղ Ուկրաինայի Կիրովոգրադի մարզի Նովոուկրաինկայի շրջանում։
2001 թվականի տվյալներով Ռադոստնոե գյուղում բնակվում էր 35 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խառնարան (այլ կիրառումներ)

Խառնարան, ռելիեֆի ձև, երկրի մակերևույթի վրա կամ սարի գագաթին գոգավորություն։

Հրաբխային խառնարան - թասանման կամ ձագարանման գոգավորություն հրաբխի գագաթին կամ ստորոտին
Հարվածային խառնարան - գոգավորություն, որը առաջացել է տիեզերական մարմնի մակերևույթին այլ, ավելի փոքր, մարմնի անկման հետևանքով
Ագալ

Ագալ (նաև՝ Աղալ), լեռ Հայաստանի Լոռու մարզում, Վիրահայոց լեռնաշղթայում, Լալվարից 15 կմ հարավ։ Վլադիմիր Մինորսկին նույնացնում է Աալ լեռան հետ։


== Ծանոթագրություններ ==
Ալաբաշլի (այլ կիրառումներ)

Ալաբաշլի, կարող է վերաբերել՝

Ալաբաշլի - գյուղ Արևելյան Հայաստանում, Ելիզավետպոլի նահանգի Ելիզավետպոլի գավառում
Ալաբաշլի - գյուղ Արևելյան Հայաստանում, Ելիզավետպոլի նահանգի Ելիզավետպոլի գավառում
Թանց

Թանց, գյուղ Արևմտյան Հայաստանում, Խարբերդի վիլայեթի Չարսանջակի գավառակում։ Գտնվում էր Արածանի գետի աջ կողմում, Խոզաթ և Մնձուր գետերի միջև։


== Պատմություն ==
Գյուղն ավերվել, իսկ հայ բնակիչները կոտորվել կամ տարագրվել են  են 1915 թվականի Մեծ եղեռնի ժամանակ։


== Բնակչություն ==
1872 թվականին ուներ 25 տուն հայ և 10 տուն քուրդ, իսկ XX դարի սկզբին՝ 30 տուն հայ և 20 տուն քուրդ բնակիչ։


== Տնտեսություն ==
Բնակչության հիմնական զբաղմունքը երկրագործությունն էր։


== Պատմամշակութային կառույցներ ==
Թանցն ուներ Ս. Սարգիս անունով եկեղեցի։


== Կրթություն ==
Եկեղեցուն կից գործում էր վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ահմադ Մահմուդ

Ահմադ Մահմուդ (դեկտեմբերի 25, 1931(1931-12-25), Ահվազ, Իրան - հոկտեմբերի 4, 2002(2002-10-04), Թեհրան, Իրան), պարսիկ արձակագիր։


== Կենսագրություն ==
Ծնվել 1931 թվականին, Իրանի Խուզիստան նահանգի Ահվազ քաղաքում։ Իսկական անունն է Ահմադ Աըթա։ Երկար տարիներ պաշտոնավարել է Իրանի նավթի ընկերությունում։ Ապրել ու ստեղծագործել է Թեհրանում։


== Ստեղծագործությունը ==
Պատմվածքների առաջին ժողովածուն լույս է տեսել 1959 թվականին «Ընկեցիկը» խորագրով, որով էլ մուտք է գործել գրական աշխարհ։ Այնուհետև հրատարակել է «Ծովը դեռ հանդարտ է» (1960), «Փչություն», «Ուխտագնացը անձրնի տակ» (1968), «Օտարականներն ու տեղացի տղան» (1978), «Ծանոթ պատմությունը» և «Ուղևորից մինչն այտուց» (1991) պատմվածքների ժողովածուները։ Նրա բոլոր ստեղծագործությունները պատկերում են Իրանի հարավի կյանքը։ Մթնոլորտը, խոսակցական պարսկերենը, սովորություններն ու մարդկանց վարք ու բարքը, բոլորն էլ «հարավային» են։ Մահմուդը հիմնադիրն է համարվում Իրանի այսպես կոչված «հարավի» պատմվածքի։ Նա պարզ է գրում, ասելիքը շարադրում է կարճ ու հստակ նախադասություններով։
1983 թվականին հրատարակած «Հարևանները» վեպն ունի հասարակական-քաղաքական հնչեղություն, դասվում է պարսկական գրականության գլուխգործոցների շարքը։ 1983 թվականին այն թարգմանվել է ռուսերեն և մեծ տպաքանակով լույս տեսել Մոսկվայում։ 1981 թվականին Մահմուդը հրատարակեց «Մի քաղաքի պատմություն» վեպը։ Այնուհետև հրատարակեց «Այրված հողը», որի նյութը վերցված է Իրանին պարտադրված պատերազմից, 1990 թվականին՝ «Հանդիպումը», իսկ 1993 թվականին լույս տեսավ նրա եռահատոր «Զրո աստիճանի զուգահեռականը» վեպը։ «Ջրի վրայի տնակը» պատմվածքում Ահմադ Մահմուդը դեռ 1975 թվականին կանխատեսում է թագավորական վարչակարգի փլուզումը, որ տեղի ունեցավ 1979 թվականին։


== Ստեղծագործությունները հայերեն ==
Ջրի վրայի տնակը։ Մետաքսի ճամփան, Ե., Ապոլլոն, 1996, էջ 105-108։ Բնագրից թարգմանեց Խաչիկ Խաչերը։


== Ծանոթագրություններ ==
Միքայել Կորգանյան

Միքայել Ալեքսանդրի Կորգանյան (մայիսի 3, 1907(1907-05-03), Գանձակ, Կովկասի փոխարքայություն, Ռուսական կայսրություն - մայիսի 28, 1974(1974-05-28), Ստեփանակերտ, Ադրբեջանական ԽՍՀ, ԽՍՀՄ), հայ խորհրդային դերասան։ Ադրբեջանական ԽՍՀ ժողովրդական արտիստ (1960)։


== Կենսագրություն ==
Միքայել Կորգանյանը ծնվել է 1907 թվականի մայիսի 3-ին Գանձակում։ Բեմական գործունեությունն սկսել է 1927 թվականին Բաքվի հայկական թատրոնում։ Եղել է Ստեփանակերտի Մ. Գորկու անվան թատրոնի հիմնադիրներից (1932), ռեժիսոր, տնօրեն։
Խաղացել է բազմաբնույթ դերեր, սակայն դերասանական անհատականությունը դրսևորվել է առավելապես հերոսառոմանտիկական դերակատարումներով։
Մահացել է 1974 թվականի մայիսի 28-ին Ստեփանակերտում։


== Դերերը թատրոնում ==


== Գրականություն ==
Անդրյան Ժ., Միքայել Կորգանյան, Երևան, 1972։


== Ծանոթագրություններ ==
Տավոլոժկա (Մեդվեդիցայի վտակ)

Անվան այլ կիրառումների համար տե՛ս՝ Տավոլոժկա (այլ կիրառումներ)Տավոլոժկա (ռուս.՝ Таволожка), գետ Ռուսաստանում, հոսում է Սարատովի մարզում։ Գետաբերանը տեղակայված է Մեդվեդիցա գետի ձախ ափին՝ 693 կմ հեռավորության վրա։ Գետի երկարությունը 28 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Մեդվեդիցա գետն է, գետի ենթաավազանը Տերսա և Դեն գետերն են։ Գետավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010300112107000007927
Հիդրոլոգիական ուսումնասիրությունների կոդը - 107000792
Ավազանի կոդը - 05.01.03.001
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(9255) Ինոուտադատակա

(9255) Ինոուտադատակա (անգլ.՝ Inoutadataka), աստերոիդ աստերոիդների հիմնական գոտում։ Հայտնաբերվել է 1971 թվականի մարտի 26-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,387145 ա. մ., առավելագույնը մոտենում է 2,2149 ա. մ. հեռավորության վրա և հեռանում 2,5594 ա. մ.։ Արեգակի շուրջ մեկ ամբողջական պտույտ է կատարում 1347,15 երկրային օրվա ընթացքում, իր ուղեծրով շարժվելով միջինում 0,26723 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,6° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9255) Ինոուտադատակա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մախմուտովո (գյուղ, Բելորեցկի շրջան)

Անվան այլ կիրառումների համար տե՛ս՝ ՄախմուտովոՄախմուտովո (ռուս.՝ Махмутово, բաշկիրերեն՝ Мәхмүт), գյուղ Ռուսաստանի Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 329 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սիլվա Հակոբյան

Սիլվա Հակոբի Հակոբյան (հոկտեմբերի 23, 1988(1988-10-23), Վայք, Հայկական ԽՍՀ, ԽՍՀՄ), հայ փոփ երգչուհի է։


== Կենսագրություն ==
Սիլվա Հակոբյանը ծնվել է հոկտեմբերի 23, 1988 թվականին Հակոբ և Վերժին Հակոբյանների ընտանիքում Վայք քաղաքում, Վայոց ձորի մարզում։ Սիլվան սկսել է երգել 4 տարեկանից։ Սովորել է Վայքի միջնակարգ դպրոցում, սակայն 2 տարի հետո տեղափոխվել են Երևան, ուր և ավարտել է Երևանի համար 106 միջնակարգ դպրոցը։
2006 թվականին Սիլվան BBC-ի կողմից ստանում է մրցանակ, որի համար պայքարում էին ավելի քան 2000 մասնակից և BBC-ի վարկանշային աղյուսակի համաձայն դառնում է աշխարհի ամենաերիտասարդ լավագույն երգչուհին։ 2007 թվականից Սիլվան սկսում է իր կարիերան՝ թողարկելով երգեր և համերգներ տալով ամբողջ Հայաստանում։
Երգչուհու պրոդյուսերը հայրն է՝ Հակոբ Հակոբյանը, երգերը հիմնականում գործիքավորում է եղբայրը՝ Էդգար Հակոբյանը, իսկ երգահանը քույրն է՝ Մանե Հակոբյանը, երգերը հիմնականում ձայնագրվում են ընտանիքի ստուդիայում։


== Երաժշտությունը, ոճը ==
«Ուշացել եմ»՝ երգչուհու երգն է, որը թողարկվել է 2012 թվականին, խոսքերի հեղինական է Մանե Հակոբյանը, ով էլ մեծ մասամբ հեղինակում է Սիլվայի երգերը, իսկ գործիքավորումը կատարել է Էդգար Հակոբյանը։ Երգն ունի տեսահոլովակ, որի պրեմիերան կայացել է հունիսի 7-ին։ Երգի անունով է կոչվելու նաև ալբոմը։


== Կարիերան ==
7 տարեկանից սկսած Սիլվա Հակոբյանը մասնակցել է մի շարք բարեգործական համերգների «Զատիկ» որբանոցում, կարմիր խաչի հիվանդանոցում, հայկական բանակում և այլ տեղերում։ Դպրոցն ավարտելուց առաջ նա ընդունվում է Երևանի ժամանակակից նվագախմբի քոլեջը։ Սիլվա Հակոբյանը մուտք գործեց հայկական շոու բիզնես 2006 թվականին իր «Գիշեր է» երգով, որը արժանացավ մի շարք մրցանակների և գրանցվեց որպես տարվա լավագույն հիթերից մեկը։ Նույն տարի իր «I like» երգով նա մասնակցեց Լոնդոնում BBC-ի «The Next Big Thing» միջազգային մրցույթին, որի 2000 մասնակիցների միջին Սիլվան շահեց Գրան պրի։ Ըստ BBC-ի վարկանիշի Սիլվան ճանաչվեց լավագույն 6 երիտասարդ երգչուհիներից մեկը աշխարհում։ Նույն թվականին հայտարարվեց նաև «Լավագույն երաժշտական հայտնություն» և ստացավ Վարդուհի Վարդանյանի անվան մրցանակը։ 2006 թվականին նաև ստացավ մրցանակ «Տաշիր» երաժշտական մրցանակաբաշխության ժամանակ։ Նույն թվականին ստացավ մրցանակ Լոս Անջելեսում, ուր նրա «Գիշեր է» երգը անաչվեց, որպես լավագույնը։ 2007 թվականին նրա «I like» երգը հաղթեց «Ակորդ» մրցանակաբաշխության ժամանակ։ «Top 10» մրցանակաբաշխության ժամանակ ճանաչվեց «I like» երգը որպես սեպտեմբեր ամսվա հիթ։ «Ոսկե Քնար» մրցանակաբաշխության ժամանակ մրցանակ շահեց նրա «Վերջ» երգը։ «ԵՍ» երիտասարդական ամսագրի կողմից Սիլվա Հակոբյանը ճանաչվեց նաև որպես «Ամենամոդայիկ երգչուհի»։
2010 թվականի հոկտեմբերի 16-ն Կարեն Դեմիրճյանի անվան մարզահամերգային համալիրում կայացավ Սիլվա Հակոբյանի առաջին մենահամերգը։ Համերգներով 2013 թվականին շրջագայեց մի շարք քաղաքներում՝ Մոսկվա, Տորոնտո, Ստրասբուրգ, Փարիզ, Լյոն և այլ քաղաքներում։ 2013 թվականի հուլիսի 29-ին Վայքի «Արևիկ» մարզադաշտում կայացավ նրա մենահամերգը։


== Սկավառակագրություն ==
Տնից փախել եմ (2008)
Սիլոյի (2010)
Gold Collection (2016)
Դոչկա (2019)


== Աղբյուրներ ==


== Արտաքին հղումներ ==
Սիլվա Հակոբյանը Էյ Վի Փրոդաքշն կայքում
Մեր մեջ ասած - Սիլվա Հակոբյան
Պուտևայա Ուսադբա 54 կմ

Պուտևայա Ուսադբա 54 կմ (ռուս.՝ Путевая Усадьба 54 км), գյուղ Ռուսաստանի Մուրմանսկի մարզի Կոլսկի շրջանի կազմում։
Բնակչությունը 2012 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(7500) Սասսի

(7500) Սասսի (անգլ.՝ Sassi), աստերոիդ աստերոիդների հիմնական գոտում։ Հայտնաբերվել է 1996 թվականի հոկտեմբերի 3-ին Ֆարրա դ'Իսոնզո աստղադիտարանի կողմից Ֆարրա դ'Իսոնզոյում։
Միջին հեռավորությունը Արեգակից կազմում է 2,293886 ա. մ., առավելագույնը մոտենում է 2,09 ա. մ. հեռավորության վրա և հեռանում 2,4977 ա. մ.։ Արեգակի շուրջ մեկ ամբողջական պտույտ է կատարում 1268,98 երկրային օրվա ընթացքում, իր ուղեծրով շարժվելով միջինում 0,283692 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7500) Սասսի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մարի Շոտլանդացին (ֆիլմ)

«Մարի Շոտլանդացին» (անգլ.՝ Mary of Scotland) — ռեժիսոր Ջոն Ֆորդի կինոնկարը, որն էկրան է դուրս եկել 1936 թվականին։ Ֆիլմը հիմնված է Մաքսվել Անդերսոնի համանուն վեպի հիման վրա։ Ֆիլմը  հատուկ հիշատակվել է Վենետիկի կինոփառատոնում։


== Սյուժե ==
Գործողությունները տեղի են ունենում 16-րդ դարի կեսին։ Մարի Ստյուարտը վերադառնում է Ֆրանսիայից հայրենի Շոտլանդիա, որպեսզի երկրի ղեկավարությունը վերցնի իր ձեռքը։ Նա միանգամից հանդիպել է լուրջ դժվարությունների։ Տեղի լորդերն այնքան էլ գոհ չէին օրինական թագուհու հայնվելուց։ Շոտլանդական եկեղեցու բարենորոգիչ Ջոն Նոքսը հուզված է նրա անցանկալի կաթոլիկությունից հրաժարվելուց, բացի այդ անգլիացի տիրուհի Եղիսաբեթ 1-ինը, վախենալով Մարիի անգլիական թագի պահանջից, սկսում է դավեր նյութել նրա դեմ։ Մարիի միակ հենարանը դառնում է կոմս Բոտվելլը և շուտով նրանց միջև առաջանում է ռոմանտիկ զգացմունք...


== Դերերում ==
Քեթրին Հեփբըրն — Մարի Ստյուարտ
Ֆրեդրիկ Մարչ — Բոտվելլ
Ֆլորենս Էլդրիջ — Եղիսաբեթ I
Դուգլաս Ուոլթոն — Հենրի Ստյուարտ
Ջոն Քերրագայն — Դավիթ Ռիչչո
Ռոբերտ Բերրատ — Մորտոն
Գեվին Մյուր — Լեստեր
Քեյն Յան — Մորեյ
Մորոնի Օլսեն — Ջոն Նոքս
Ֆրիդա Ինեսկորտ — մերի Բիտոն
Դորիս Լլոյդ — ձկնորսի կինը
Մոլլի Լամոնտ — Մերի Լիվինգստոն


== Ծանոթագրություններ ==


== Արտաքին հղումներ ==
«Մարի Շոտլանդացին»(անգլ.) ֆիլմը Internet Movie Database կայքում
«Մարի Շոտլանդացին»(անգլ.) ֆիլմը Allmovie կայքում:
Գոնգեղ

Գոնգեղ, խաչածաղկավորների ընտանիքի երկամյա բույս։ Պտուղը բազմասերմ պատիճ Է։ Արմատապտուղները սպիտակ են, դեղին, կլոր, ձվաձև կամ տափակ։ Տերևներն արժեքավոր կեր են, օգտագործվում են թարմ ու սիլոսացված վիճակում։ 100 կգ արմատապտուղը պարունակում է 13 կերային միավոր, 0,9 կգ մարսելի պրոտեին, 60 գ կալցիում, 50 գ ֆոսֆոր, 40 գ նատրիում։ Հարուստ է C, Bi և B2 վիտամիններով։ ԽՍՀՄ-ում մշակվում էին եվրոպական մասի ոչ սնահողային գոտում, Հայաստանում՝ բարձր լեռնային շրջաններում։


== Պատկերասրահ ==
Նկարչի այգին Ժիվերնիում

Le Jardin de l'artiste à Giverny (անգլ.՝ The Artist's Garden at Giverny, հայերեն՝ Նկարչի այգին Ժիվերնիում), Կլոդ Մոնեի 1900 թվականին ստեղծած կտավը, որը գտնվում է Փարիզի Օրսե թանգարանում։ Կտավն ունի 81,6 սմ բարձրություն, 92,6 սմ լայնություն, նյութը՝ յուղաներկ։


== Պատմություն ==
Կտավը նկարչի՝ Ժիվերնիի իր այգու բազմաթիվ նկարներից մեկն է։
Նկարում պատկերված են մանուշակագույն և վարդագույն երանգներով հիրիկների շարքեր։ Ծաղիկները պատկերված են ծառերի տակ, և սողոսկող լույսի շնորհիվ՝ նրանց գույների երանգները փոխվում են։ Այն հատվածներում, որտեղ ծառերը փակում են լույսի շողը, ծաղիկները ավելի մուգ են, ճյուղերից թափանցող արևի շողերը տարածքը լցնում են մանուշակագույն, վարդագույն, բաց մանուշակագույն և սպիտակ երանգներով։ Ծառերից այն կողմ նշմարվում է Մոնեի տունը։
Մոնեն այս կտավը ստեղծել է 60 տարեկան հասակում։ Ըստ Ուիլյամ Սեյթսի՝ այս տարիքում նա վերլուծել է այն, ինչն ավելի է նկատել. «առարկան, զգացողությունը, պատկերազարդ առարկաները, բոլորը նույնական են»։
1900 թվականին Մոնեն ձեռնամուխ է եղել երկու խոշոր նախագծերի՝ Թեմզա գետին և իր՝ Ժիվերնիի պարտեզներին նվիրված շարքերին, որտեղ պատկերել է իր՝ հայտնի ջրաշուշանների կտավները՝ «Ջրաշուշանների լճակը» (Բոստոնի գեղարվեստի թանգարան)։
Արվեստի դիլեր, հավաքորդ Պոլ Դյուրան Ռուելը ցուցադրել է Մոնեի վերջին աշխատանքները, այդ թվում նաև ջրաշուշանների շարքերը։


== Պարտեզ ==
Մոնեն աշխատել է իր պարտեզում, մշակել ծաղիկներ, որոնք 1883 թվականից մինչև նրա կյանքի վերջը դարձել են իր կտավների թեմաները։


== Համեմատական կտավներ ==


== Ցուցահանդեսներ ==
«Le Jardin de l'artiste à Giverny» կտավը բացի Ֆրանսիայից ցուցադրվել է նաև Ավստրալիայում, Բելգիայում, Կորեայում, Ճապոնիայում, Իտալիայում, Շվեյցարիայում և ԱՄՆ-ում։


== Ծանոթագրություններ ==
Հուռի գլուխ

Հուռի գլուխ, լեռ է Գողթն գավառում, Ագուլիս քաղաքի արևմտյան կողմի լեռներից է։ Համարյա բուսազուրկ այս լեռը (Հորի գլխի սարը) ծովի մակարդակից բարձր է մոտ 1350 մ։ Ժամանակին ագուլիսցիները այս լեռան լանջին գտնվող մեծ քարայրից թոնրի կավ էին հանում։


== Գրականություն ==
Ա. Այվազյան,  Նախիջևան. բնաշխարհիկ պատկերազարդ հանրագիտակ։
B Boy (երգ)

«B Boy», ամերիկացի ռեփեր Միկ Միլի երգը, որում իրենց մասնակցությունն ունեն նաև ամերիկացի ռեփերներ Բիգ Շոնը և ASAP Ferg-ը։ Այն որպես սինգլ թողարկվել է 2015 թվականի մարտի 3-ին Maybach Music Group և Atlantic Records լեյբլների կողմից։ Երգի պրոդյուսերն է Sap-ը։


== Տեսահոլովակ ==
Երգի տեսահոլովակը, որի ռեժիսորն է Սփայկ Ջորդանը, թողարկվել է 2015 թվականի հունվարի 29-ին (մինչև երգի սինգլ դառնալը)։


== Հիթ շքերթներ ==


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹյուբ վիդեոհոսթինգում
Երգի տեքստը Archived 2015-09-05 at the Wayback Machine. MetroLyrics կայքում
Սաջավախո (Սամտրեդիայի շրջան)

Սաջավախո (վրաց.՝ საჯავახო), գյուղ Վրաստանում։ Գտնվում է Իմերեթի մարզի Սամտրեդիայի շրջան‎ում։


== Դիրք ==
Գյուղը գտնվում է ծովի մակարդակից 25 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 658 մարդ։


== Ծանոթագրություններ ==
Դիշելիք

Դիշելիք, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Վիներ Շտադթհալե

Վիներ Շտադթհալե մարզադաշտը գտնվում է Վիեննայի 15-րդ շրջանում։ Այն նախագծվել է ավստրիացի արտարապետ Ռոլանդ Ռեյների կողմից 1953-ին։ Կառուցումն ավարտվել է 1958 թ.։ 2015 թ. մայիսին այս համերգասրահում է անցկացվել Եվրատեսիլ 2015 երգի մրցույթը։


== Ծանոթագրություններ ==


== Արտաքին հղումներ ==
Պաշտոնական կայք(անգլ.)Կաղապար:Ավստրիա-անավարտ
Թռիչքի կառավարման կենտրոն

Թռիչքի կառավարման կենտրոն, ԹԿԿ (ռուս.՝ Центр управления полётами), «Ռոսկոսմոս» ընկերության տիեզերական թռչող ապարատների (ՏԹԱ) կենտրոնական կայան, թռիչքների կառավարման աշխատանքների (պրոցեսների, գործողությունների) համալիրների կենտրոնացված օպերատիվ-տեխնիկական ղեկավարումն իրագործող օրգան։ Թռիչքի կառավարումն իրականացվում է աշխատատեղերից, որոնք սարքավորված են հրամանների և ծրագրերի հաղորդման, տիեզերագնացների, ՏԹԱ-ի հետ ինֆորմացիայի փոխանակման կապի կանալներով, վերերկրյա, տիեզերանավերի և ինքնաթիռների չափիչ համալիրներով, կոորդինացիոն-հաշվողական կենտրոնով (ինֆորմացիոն-հաշվողական համալիրով) և այլ ծառայություններով։
Աշխատատեղերում տեղակայված են վերերկրյա և տիեզերական հեռուստատեսության էկրաններ, ստացվող և հաղորդվող տեղեկատվություն դիտողական պատկերման միջոցներ, որոնք հնարավորություն են տալիս հետևել թռիչքի ընթացքին, հրամանների և ծրագրերի անցմանն ու կատարմանը։ ԹԿԿ-ից կառավարում են մեկ կամ մի քանի միատիպ ՏԹԱ-ների թռիչքները։ Ըստ նշանակման տարբեր ՏԹԱ-ների կառավարման անհրաժեշտությունը հանգեցրել է մասնագիտացված ԹԿԿ-ների կազմակերպմանը, որոնց աշխատանքի կոորդինացումն իրականացվում է հրամանա- չափիչ համալիրների պլանակոորդինացիոն ծառայություններով։
Դեշիֆրատոր

Դեշիֆրատոր, ապավերծանիչ, հաղորդագրությունը վերծանող (ապակոդավորող) և ինֆորմացիան ընդունող համակարգի լեզվով (կոդ) թարգմանող սարք։ Կիրառվում է ինֆորմացիայի մշակման և հաղորդման տարբեր սարքերում, հեռուստամեխանիկայում (վերծանում է հաղորդագրությունը ըստ ընդունվող ազդակների կառուցվածքի), հաշվողական տեխնիկայում (մեքենայի հանգույց, փոխակերպիչ), ռադիոտեխնիկայում (վերականգնում է ռադիոազդանշանով հաղորդվող հաղորդագրությունը), չափիչ տեխնիկայում, կապի հեռախոսային և հեռագրային համակարգերում, ինչպես նաև ծածկագրերը վերականգնող սարքերում։
Պեսկարա

Անվան այլ կիրառումների համար տե՛ս՝ Պեսկարա (այլ կիրառումներ)Պեսկարա (իտալերեն՝ Pescara), քաղաք Իտալիայում, Աբրուցո մարզում՝ Ադրիատիկ ծովի ափին։ Պեսկարայի պրովինցիայի վարչական կենտրոնն է։
Տարածաշրջանի հովանավորն է սուրբ Ցետեուս Ամիտերնացին։ Տոնը նշվում է հոկտեմբերի 10-ին։


== Պատմություն ==
Քաղաքն ունի հին ծագում։ Քաղաքի առաջին բնակիչները հիմնադրել են Պեսկարա գյուղը Հռոմեական կայսրության օրոք՝ այն անվանելով Վիկուս Ատերնո։
1800-ական թվականների ասկզբին քաղաքը եղել է Ֆրանսիայի կազմում և կարևոր հենակետ է եղել Ժոզեֆ Բոնապարտի համար։
1927 թվականի հունվարի 2-ին ձևովորվեց Պեսկարան։ Երկրորդ Համաշխարհային պատերազմի ժամանակ քաղաքը մեծ վնաս է կրել։ Քաղաքում զոհվել է 3000 մարդ։ Այդ պատճառով 2001 թվականի փետրվարի 8-ին Հանրապետության նախագահ Կառլո Ազեգիլո Չամպին քաղաքին շնորհել է «Հանուն քաղաքացիական արժանիքների» ոսկե մեդալով։


== Տնտեսություն ==
Քաղաքն ունի շատ փոքր քիմիական, տեղնիկական և սննդի արդյունաբերություն։ Քաղաքում կատարվում է կերամիկական արտադրություն։ Ինչպես նաև քաղաքն ունի ձկնորսության նավահանգիստ։


== Մշակույթ և սպորտ ==
Քաղաքը գտնվում է Ռելյատիվիստական աստղաֆիզիկայի միջազգային կենտրոնի ICRANet ցանցի և Պեսկարա ֆուտբոլային ակումբի տնօրինության տակ։


== Պատկերասրահ ==

		
		
		
		
		


== Արտաքին հղումներ ==
Պաշտոնական էջ Archived 2021-01-17 at the Wayback Machine.
Վենարոտա

Վենարոտա (իտալերեն՝ Venarotta), կոմունա Իտալիայում, գտնվում է Մարկե մարզի Ասկոլի Պիչենո գավառում։ Բնակչությունը կազմում է 2213 մարդ (2008 թվականի տվյալներով), բնակչության խտությունը՝ 75 մարդ/կմ²։ Տարածքը կազմում է 30 կմ²։ Փոստային ինդեքս՝ 63040։ Հեռախոսային կոդ՝ 0736։


== Ժողովրդագրություն ==
Բնակչության թվաքանակի փոփոխությունները


== Համայնքի վարչակազմ ==
Հեռախոս։0736 362132
Պաշտոնական կայք։ http://www.comune.venarotta.ap.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մադագասկարի սահմանադրություն

Մադագասկարի սահմանադրություն, ընդունվել է հանրաքվեի արդյունքում՝ 2010 թվականի նոյեմբերի 14-ին, որով սկիզբ առավ Մադագասկարի չորրորդ հանրապետությունը։ Նախկին սահմանադրությունից էական տարբերություններից մեկն այն էր, որ նախագահի թեկնածուների համար տարիքային ցենզը 40-ից 35 տարեկանն ամրագրեց։


== Չորրորդ հանրապետության սահմանադրություն ==
2010 թվականի նոյեմբերի 22-ին Մադագասկարի ընտրական հանձնաժողովը հայտարարեց հանրաքվեի արդյունքում 74% կողմ ձայնով նոր սահմանադրությանը հավանության արժանացնելու մասին։ 
Նախագահի թեկնածություն առաջադրելու համար տարիքային ցենզի՝ 40-ից 35 տարեկան սահմանումը հնարավորություն տվեց 36-ամյա Անդրի Ռաջոելինային, ով այդ ժամանակ երկր Բարձր անցումային իշխանության նախագահն էր, նախագահական ընտրություններում իր թեկնածությունն առաջադրել։


== Երրորդ հանրապետության սահմանադրություն ==
Երրորդ հանրապետությունը ժողովրդական օժանդակության ու օրինականության արդյունքն էր, երբ 1992 թվականի օգոստոսի 19-ին, 75% ձայների կողմ քվեարկության արդյունքում, հանրաքվեով ընդունվեց նոր սահմանադրություն։ Վերջինս բաղկացած էր 149 հոդվածից ու ապահովում էր իշխանության 3 թևի՝ օրենսդրի, գործադրի ու դատականի հստակ տարանջատվածություն, բամզակուսակցական համակարգի ստեղծում, մարդու իրավունքների ու խոսքի ազատության պաշտպանություն և այլն։ Մադագասկարի երրորդ սահմանադրությունը բարեփոխվել է 3 անգամ՝ 1995, 1998 և 2007 թվականներին։


== Ծանոթագրություններ ==
Արմինկո

Arminco Global Telecomunications (կրճատ՝ Arminco), հանդիսանում է Հայաստանի պատմության մեջ առաջին ինտերնետ մատակարարը։ Այն իր գործունեությունն սկսել է 1992 թվականին։ Ընկերությունը օպտիկամանրաթելային կապի միջոցով տրամադրում է լայնաշերտ ինտերնետ, հեռախոսակապ և այլ ծառայություններ Հայաստանի տարածքում։


== Արտաքին հղումներ ==
Արմինկո
Գևորգ Խանիկյան

Գևորգ Գուրգենի Խանիկյան (հոկտեմբերի 30, 1937(1937-10-30), Կիսլովոդսկ, Ստավրոպոլի երկրամաս, ՌԽՖՍՀ, ԽՍՀՄ), հայ տնտեսագետ։ Տնտեսագիտության դոկտոր (1990), պրոֆեսոր (1995):


== Կենսագրություն ==
Գևորգ Խանիկյանը ծնվել է 1937 թվականի հոկտեմբերի 30-ին, Կիսլովոդսկ (Ռուսաստան) քաղաքում։ 1959 թվականին ավարտել է Երևանի պոլիտեխնիկական ինստիտուտի մեխանիկայի ֆակուլտետը։ 1967-1982 թվականներին եղել է ԽՍՀՄ պետպլանին կից Պլանավորման և նորմատիվների գիտահետազոտական ինստիտուտի բաժանմունքի վարիչ, 1982 թվականից՝ ՀԽՍՀ ԳԱ տնտեսագիտության ինստիտուտի բաժնի վարիչ, 1999 թվականից, միաժամանակ՝ փոխտնօրեն։
Աշխատանքները վերաբերում են տնտեսության և նրա ճյուղերի արդյունավետության գնահատման, արտադրական ծախսերի կառավարման, գիտատեխնիկական առաջադիմության ու ներուժի զարգացման, գիտության և արտադրական ինտեգրման հարցերին։


== Երկեր ==
Наука-производство: вопросы взаимодействия и управления / Ханикян Геворк Гургенович, Ин-т экономики, [отв. ред. Т. Ш. Торосян], Ереван, Изд-во АН АрмССР, 1988.
Научно-техническая политика РА в период реформ, М., 1999.
Ханикян, Геворк (1986) Вопросы управления производственными издержками в условиях интеграции науки и производства. Լրաբեր Հասարակական Գիտությունների, No. 12 . pp. 20-29. ISSN 0320-8117 Archived 2019-07-05 at the Wayback Machine.


== Ծանոթագրություններ ==
Գևորգ Գրիգորյան (փիլիսոփա)

Գևորգ Հովհաննեսի Գրիգորյան (սեպտեմբերի 29, 1925(1925-09-29), Դոնեցկ, Ուկրաինական ԽՍՀ, ԽՍՀՄ - ապրիլի 15, 1987(1987-04-15), Երևան, Հայկական ԽՍՀ, ԽՍՀՄ), հայ փիլիսոփա։ Փիլիսոփայական գիտությունների դոկտոր (1974), պրոֆեսոր (1979):


== Կենսագրություն ==
Գևորգ Գրիգորյանը ծնվել է 1925 թվականի սեպտեմբերի 29-ին, Դոնեցկ քաղաքում։ 1948 թվականին ավարտել է Երևանի պետական համալսարանը։ 1957 թվականից աշխատել է ՀԽՍՀ ԳԱ Փիլիսոփայության և իրավունքի ինստիտուտում։ 1969-1987 թվականներին եղել է փիլիսոփայության պատմության բաժնի վարիչ։
Աշխատությունները վերաբերում են հայ փիլիսոփայության պատմությանը։ Կազմել և հրատարակել է Վահրամ Րաբունու «Լուծմունք Ստորոգութեանցն Արիստոտելի» երկի համահավաք քննական բնագիրը՝ ռուսական թարգմանությամբ, առաջաբանով և ծանոթագրություններով (1967):
Գևորգ Գրիգորյանը մահացել է 1987 թվականի ապրիլի 15-ին, Երևան քաղաքում։


== Երկեր ==
Հայ առաջավոր հասարակական֊քաղաքական մտքի պատմությունից՝, XVIII դարի երկրորդ կես։ Հայկական ՍՍՌ ԳԱ Հրատարակչություն, 1957։
Հովհաննես Երզնկացու փիլիսոփայական հայացքները, Երևան, 1962։
Հասարակական-փիլիսոփայական միտքը Հայկական Կիլիկիայում (12-րդ դարի երկրորդ կես), Երևան, 1979։
Հովհան Որոտնեցու փիլիսոփայական ուսմունքը, Երևան, 1980։
Արիստոտելը և հայ փիլիսոփայությունը։ Երևան։ ՀՍՍՀ ԳԱ հրատ., 1980:
Երկասիրութիւնք փիլիսոփայականք / Դավիթ Անյաղթ, խմբ. Գրիգորյան, Գ. Հ., քնն. բնագրերը և առաջաբանը Ս. Ս. Արևշատյանի, Դավիթ Անհաղթ, 475-VI դ. կես, Երևան, ԳԱԱ հրատարակություն, 1980 (համահեղինակ)։
Grigorian G. H. David the Invincible and Armenian Philosophical Thought During Developed Feudalism, 1980.
Философская мысль в Армении в эпоху развитого феодализма, Е., 1984.


== Ծանոթագրություններ ==
Դենիսովսկի (Ռեմոնտնենսկի շրջան)

Դենիսովսկի (ռուս.՝ Денисовский), ավան Ռուսաստանի Ռոստովի մարզի Ռեմոնտնենսկի շրջանում։ Դենիսովսկի գյուղական համայնքի վարչական կենտրոնն է։
Սատուռնոս

Սատուռնոս, առավել գործածական է Սատուռն անվանաձևը (լատ.՝ Sāturnus [[Միջազգային հնչյունական այբուբեն|[saːˈturnus]]]), հին հռոմեական աստված։ Պաշտամունքի նախնական իմաստավորումն անհայտ է։ Հետագայում ( մ.թ.ա. 3-րդ դար ) նույնացվել է իր զավակներին խժռող Կռոնոսին։ Այդ պատճառով Սատուռնոսը մեկնաբանվում է որպես ժամանակի անողորմ աստված, որը կլանում է այն ամենը, ինչ ստեղծել է ինքը։ Համարվել է նաև Լատիումի առաջին թագավոր։ Ըստ առասպելի, Սատուռնոսը տապալվելով իր որդի Յուպիտերի ձեռքով, հաստատվել է Լատիում երկրամասում և նրա բնակիչներին սովորեցրել երկրագործություն, այգեգործություն, քաղաքակրթել նրանց։ Սատուռնոսին նվիրված ամենամյա տոնը կոչվել է Սատուռնալիա։ Ըստ անտիկ հեղինակների՝ այդ տոնախմբության ժամանակ տերերն ու ծառաները փոխել են իրենց պարտականությունները, ընտրել խեղկատակ թագավոր, որի գլխավորությամբ տեղի են ունեցել թատերականացված անզուսպ խրախճանքներ, փոխադարձ նվիրատվություններ ևս։ Հին աստղագուշակները Սատուռնոսին նույնացրել են «պաղ ու մռայլ» մոլորակին, որը նրա անունով կոչվել է Սատուոն։
Սելիշչե (գյուղ, Օկուլովսկի շրջան)

Անվան այլ կիրառումների համար տե՛ս՝ ՍելիշչեՍելիշչե (ռուս.՝ Селище), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը 2006 թվականին գրանցված տվյալներով կազմում էր 56 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աբաջյանց

Աբաջյանց, հայկական ազգանուն։


== Ազգանունը կրողներ ==
Միքայել Ֆեոդորի Աբաջյանց (ծնվ. 1970), արձակագիր, թարգմանիչ։


== Տես նաև ==
Աբաջյան


== Ծանոթագրություններ ==
Կալեքյոյ (Ջանիկի գավառ)

Անվան այլ կիրառումների համար տե՛ս՝ Կալեքյոյ (այլ կիրառումներ)Կալեքյոյ, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Յուշկովո (գյուղ, Ելնինսկի շրջան)

Անվան այլ կիրառումների համար տե՛ս՝ ՅուշկովոՅուշկովո (ռուս.՝ Юшково), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պեկարշչինա

Պեկարշչինա (ուկրաիներեն՝ Пекарщина), գյուղ Ուկրաինայի Ժիտոմիրի մարզի Չեռնյախովսկի շրջանում։ Հիմնադրվել է 1642 թվականին։
2001 թվականի տվյալներով Պեկարշչինա գյուղում բնակվում էր 349 մարդ։ Բնակավայրը զբաղեցնում է 24433 կմ² տարածք։ Բնակչության խտությունը կազմում էր 14,28 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շաքարի արդյունաբերություն

Շաքարի արդյունաբերություն, սննդի արդյունաբերության ճյուղ, որը միավորում է շաքարի ճակնդեղից և շաքարեղեգից շաքարավազ և ռաֆինացված շաքար արտադրող ձեռնարկությունները։ Արևադարձային և մերձարևադարձային գոտու երկրներում շաքարի արտադրության հումքը հիմնականում շաքարեղեգն է, որից շաքարի ստացումը հայտնի է եղել շատ վաղուց, իսկ արդյունաբերության արտադրությունը սկսվել է 16-րդ դարում Հնդկաստանում։
Հայաստանում շաքարի ճակնդեղի փորձնական մշակումը սկսվել է 1909 թվականին, իսկ արդյունաբերությանը՝ 1930 թվականին։ Սպիտակի շաքարի գործարանը հումքը ստացել է Ախուրյանի, Ամասիայի, Անիի, Արթիկի, Գուգարքի ու Սպիտակի շրջանների գյուղատնտեսական ձեռնարկություններից (շաքարի ճակնդեղ) և Կուբայից (շաքարեղեգ)։ 1953 թվականին շարք է մտել նաև Երևանի գինեքարային թթվի արտադրական ձեռնարկությունը, որն աշխատել է Արարատի գինու կոմբինատի արտադրական մնացորդների բազայի վրա։ Ճյուղի ձեռնարկություններում արտադրական պրոցեսները համալիր մեքենայացվում և ավտոմատացվում էին։ 1980 թվականին արտադրվել է 20,0 հազար տոնա շաքար, այդ թվում՝ շաքարի ճակնդեղից՝ 12,9 հազար տոնա։ Շաքարի ճակնդեղի (ֆաբրիկային) ցանքատարածությունները 1980 թվականին կազմել են 14,1 հազար հեկտար։
Թոքերի լայնացում

Թոքերի լայնացում (թոքերի էմֆիզեմա) (հուն․՝ εμφύσημα` փքվել, հուն․՝ έμφυσαω` փչում եմ), թոքերի հիվանդություն, որը բնորոշվում է թոքերի լայնացումով, դրանցում մնացորդային օդի պարունակության ավելացմամբ, թոքերի օդափոխության և արյան շրջանառության խանգարումներով։ Թոքերի լայնացման հիմնական պատճառներն են մանր բրոնխների նեղացումը և լորձաթաղանթի այտուցը։ Թոքերի լայնացումը լինում է սահմանափակ և տարածուն։ Վերջինս իր հերթին բաժանվում է ծերունական (ապաճական), կոմպենսատոր (վիկար) և քրոնիկական (ինքնուրույն) ձևերի։ Կլինիկական նշանակություն ունի վերջին ձևը, որը բնորոշվում է բրոնխների ծայրային ճյուղավորումների անանցանելիությամբ, թոքաբշտիկների պատերի առաձգական հյուսվածքի ետաճումով, միջթոքաբշտիկային խտրոցների քայքայումով։
Թոքերի լայնացման ախտանշաններն են՝ հազ, հևոց, խորխարտադրություն, դեմքի կապտություն, կրծքավանդակի առաջ-ետին չափերի մեծացում (տակառաձև կրծքավանդակ), թոքերի կենսական տարողության փոքրացում, հետագայում՝ սրտի գերբեռնվածություն և թոք-սրտային անբավարարություն։


== Բուժում ==
Բուժական մարմնամարզություն, խորխաբեր, հազը հանգստացնող միջոցներ, կլիմայաբուժում։
Ռոմեո և Ջուլիետ (օպերա)

«Ռոմեո և Ջուլիետ» (ֆր.՝ Roméo et Juliette), ֆրանսիացի կոմպոզիտոր Շառլ Գունոյի օպերա հինգ գործողությամբ։ Ֆրանսերեն լիբրետտոյի հեղինակներ` Ժյուլ Բարբիե և Միշել Կարե, ըստ Ուիլյամ Շեքսպիրի համանուն ողբերգության։ Օպերայի առաջնախաղը տեղի է ունեցել 1867 թվականի ապրիլի 27–ին Փարիզի «Լիրիկ» թատրոնում (Théâtre Lyrique (Théâtre-Lyrique Impérial du Châtelet))։ Օպերան համարվում է Շառլ գունոյի լավագույն ստեղծագործություններից մեկը և ներկայումս էլ շարունակում է բեմադրվել` հատկապես Ֆրանսիայի օպերային թատրոններում։ Օպերայի հիշարժան դրվագներից են երկու գլխավոր հերոսների միջև սիրող զուգերգերը, ինչպես նաև Ջուլիետայի "Je veux vivre" մեներգը (վալսի ռիթմով):


== Գործող անձինք ==
Օպերայի առաջնախաղը տեղի է ունեցել 1867 թվականի ապրիլի 27–ին Փարիզում։ Ներկայացման դիրիժոր` Ադոլֆ Դելոֆր։


== Պատկերասրահ ==

		


== Ծանոթագրություններ ==


== Արտաքին հղումներ ==
«Ռոմեո և Ջուլիետ» օպերայի ձայնագրությունների ցանկը
Ռոսկով

Ռոսկով  (գերմ.՝ Roskow), կոմունա Գերմանիայի Բրանդենբուրգ հողատարծքում։
Գտնվում է Պոտսդամ Միթելմարկ շրջանի կազմում։ Բնակչությունը կազմում է 1233 մարդ (ըստ 2010 թվականի դեկտեմբերի 31-ի)։ Տարածքը կազմում է 38,78 կմ²։ Պաշտոնական կոդ՝ 12 069 541։
Կոմունան ներառում է 3 գյուղական շրջան։


== Ծանոթագրություններ ==
Կիլոգրամ

Կիլոգրամ (նշանակումը՝ կգ, kg), միավորների միջազգային համակարգում զանգվածի չափման միավոր, յոթ հիմնական չափման միավորներից մեկը։


== Անվան ծագումնաբանություն և կիրառում ==
«Կիլոգրամ» բառը առաջացել է ֆրանսերեն «kilogramme» (կիլոգրամ) բառից, որն էլ իր հերթին ծագել է հունարեն «χίλιοι» (chilioi) բառից, որը նշանակում է «հազար» և «γράμμα» (gramma, գրամմա), որը նշանակում է «փոքր զանգված»։ «Kilogramme» բառը ֆրանսերենում հաստատվել է 1795 թվականին։ Բառի ֆրանսիական գրառումը անցել է Մեծ Բրիտանիային, որտեղ առաջին անգամ օգտագործվել է 1797 թվականին, հենց այդ ժամանակ էլ ԱՄՆ-ում բառն ընդունվեց որպես՝ «kilogram»։ Ներկայումս Մեծ Բրիտանիայում օգտագործվում են բառի երկու ձևերը միաժամանակ, սակայն «kilogram» ձևն ավելի ընդունելի է համարվում։
19-րդ դարում ֆրանսիական «kilo» (կիլո) բառը, «kilogramme» (կիլոգրամ)-ի կրճատված ձևը մտել է անգլերենի մեջ, որն օգտագործվել է ինչպես կիլոգրամի, այնպես էլ կիլոմետրի համար ։ Երբ 1866 թվականին ԱՄՆ-ի Կոնգրեսը օրինականացրեց մետրական համակարգը, այն թույլատրեց օգտագործեց «kilo» բառը որպես «kilogram» բառի այլընտրանքային հոմանիշ, բայց 1990 թվականին այս ամենը չեղյալ հայտարարվեց։

1 կգ = 1000 գ
100 կգ = 1 ց
1000 կգ = 1 տ


== Ծանոթագրություններ ==
Լարգո (Սոֆիա)

Լարգո (բուլղար․՝ Ларго, definite form Ларгото, Largoto), Բուլղարիայի մայրաքաղաք Սոֆիայի կենտրոնում գտնվող ստալինյան ոճի երեք շենքերից բաղկացած ճարտարապետական համալիր, որը նախագծվել և կառուցվել է 1950–ական թվականներին՝ որպես նոր քաղաքային կենտրոն։ Այսօր այն համարվում է Հարավարևելյան Եվրոպայում ստալինյան ճարտարապետության լավագույն օրինակներից մեկը, ինչպես նաև Սոֆիայի տեսարժան վայրերից մեկը։


== Նկարագրություն ==
Համալիրը ներառում է նախկին Կուսակցության տունը (Բուլղարիայի կոմունիստական կուսակցության նախկին շտաբ բնակարանը), ներկայումս օգտագործվում է որպես Բուլղարիայի խորհրդարանի վարչական շենք կենտրոնում, և երկու շենք կողքից, որոնցից մեկում ներկայումս տեղակայված է Կենտրոնական հանրախանութը և Բուլղարիայի Նախարարների խորհուրդը, մյուսում գտնվում են Նախագահի նստավայրը, «Բալկաններ» հյուրանոցը և Կրթության նախարարությունը։
1951 թվականին Բուլղարիայի Նախարարների խորհուրդը որոշում ընդունեց Լարգոյի շինարարության վերաբերյալ։ Երկրորդ համաշխարհային պատերազմի ժամանակ Սոֆիայի կենտրոնում  ռմբակոծության հետևանքով տուժած շատ շենքեր 1952 թվականի աշնանը քանդվեցին, առաջիկայում նոր շենքեր կառուցելու նպատակով։ Ճարտարապետ Պետսո Զլատևի ղեկավարած թիմի կողմից նախագծված Կուսակցական տունը բացվեց 1955 թվականին։ Էլեկտրոֆիկացիայի նախարարության գրասենյակները զբաղեցրին Պետական խորհուրդը և Նախագահի աշխատակազմը, Պետսո Զլատևի, Պյոտր Զագորսկու և մյուս ճարտարապետների աշխատանքները ավարտվեցին հաջորդ տարի, իսկ Կոստա Նիկոլովի ղեկավարած ճարտարապետների խմբի կողմից նախագծված շենքի կենտրոնական հանրախանութի մասը ավարտվեց 1957 թվականին։ Նախագահի աշխատակազմի և նախկին Ազգային հնագիտական թանգարանի միջև շատրվանը կառուցվել է 1958 թվականին։ Լարգոյում տեղակայված Վլադիմիր Լենինի արձանը 2000 թվականին փոխարինվեց Սուրբ Սոֆիայի արձանով։
Համալիրի շրջակայքում գտնվող սալահատակված հրապարակը կոչվում էր Անկախության հրապարակ։ Այն բաղկացած է կենտրոնում գտնվող երկշերտ սիզամարգերից, որտեղ տեղակայված են ՆԱՏՕ-ի անդամ երկրների դրոշները։ Անկախության հրապարակը կազմավորվել է իշխան Ալեքսանդր Դոնդուկովի ու ազատարար կայսրի բուլվարների և Լարգոյից արևմուտքում ընկած Տոդոր Ալեքսանդրովի բուլվարի միաձուլումից։
1989 թվականի ժողովրդագրական փոփոխություններից հետո Լարգոյի կոմունիստական խորհրդանիշերը հանվեցին, որոնցից ամենախորհրդանշականը  Կուսակցության նախկին շենքի վրայից ուղղաթիռով Կարմիր աստղի հեռացումն էր և Բուլղարիայի դրոշի տեղադրումը։ 1990-ական թվականներին առաջարկություններ եղան նախկին Կուսակցական տան վերակառուցման վերաբերյալ, որը երբեմն դիտարկվում էր որպես անցյալի գաղափարախոսության տարր և առաջարկվում էր այն փոխարինել ժամանակակից ճարտարապետության տարրերով։ Նոր ճարտարապետական նախագծի համաձայն Սոֆիայի Անկախության հրապարակը պետք է վերակառուցվեր։ Կենտրոնի խոտածածկույթն ու դրոշները պետք է փոխարինվեն հատակի ապակե ծածկով, որպեսզի տեսանելի լինեն հին Թրակյան և հռոմեական Սերդիկա քաղաքի ավերակները՝ այն դարձնելով զբոսաշրջային գրավչության վայր։ Նախատեսվում է միացնել նաև երկու խաչմերուկներ` մեկը Կուսակցության տան դիմացի, մյուսը՝ միջնադարյան «Սուրբ Պետկա» եկեղեցու, ինչը կմոտեցնի մոտակա մետրոյի կայարաններին։


== Պատկերասրահ ==

		
		
		
		
		
		


== Ծանոթագրություններ ==
Արա Աբրահամյան (ըմբիշ)

Արա Ռաֆայելի Աբրահամյան (հուլիսի 27, 1975(1975-07-27), Լենինական, Հայկական ԽՍՀ, ԽՍՀՄ), շվեդահայ ըմբշամարտիկ։
1991 թվականին ավարտել է Գյումրիի օլիմպիական հերթափոխի ուսումնարանը։ ԽՍՀՄ սպորտի վարպետ՝ ըմբշամարտիկ (1996)։ Ա. Աբրահամյանը հունա-հռոմեական ըմբշամարտի 2001 և 2002 թթ. աշխարհի առաջնություններում, Շվեդիայի թիմի կազմում, հռչակվել է աշխարհի չեմպիոն։


== Կենսագրություն ==
Արա Աբրահամյանը ծնվել է 1975 թվականի հուլիսի 27-ին, Լենինականում (ներկայումս՝ Գյումրի)։ Ութ տարեկանից հաճախել է ըմբշամարտության պարապմունքների, մարզվել Գևորգ Հովհաննիսյանի ղեկավարությամբ։ 1994–1998 թվականներին ընդգրկված է եղել Հայաստանի նախ՝ պատանեկան ու երիտասարդական, այնուհետև՝ ազգային հավաքականներում։ 1999 թվականից հանդես է եկել Շվեդիայի դրոշի տակ։ 2001 և 2002 թվականներին հռչակվել է աշխարհի չեմպիոն՝ համապատասխանաբար մինչև 76 կգ և մինչև 84 կգ քաշային կարգերում։ 2004 թվականին Հունաստանի մայրաքաղաք Աթենքում կայացած ամառային օլիմպիական խաղերում նվաճել է արծաթե մեդալ։ Հաջորդ՝ 2008 թ. Պեկինի օլիմպիադայում նրան շնորհվել է բրոնզե մեդալ, սակայն նա հրաժարվել է այդ պարգևից՝ ի նշան բողոքի կիսաեզրափակիչ մրցամարտում իր նկատմամբ մրցավարների կայացրած անարդար վճռի։
Արա Աբրահամյանը զբաղվում է մարզչական աշխատանքով. նրա սաների թվում է հունա-հռոմեական ըմբշամարտի Եվրոպայի 2009 թվականի առաջնության մրցանակակիր Շարուր Վարդանյանը։


== Ծանոթագրություններ ==


== Արտաքին հղումներ ==
Ара Абрахамян – օլիմպիական վիճակագրությունը Sports-Reference.com կայքում (անգլ.)
Ara Abrahamian, profile at the 2008 Summer Olympics website
Արա Աբրահամյանի պաշտոնական կայքէջը(շվեդ.)
Профиль на сайте Международной федерации объединённых стилей борьбы(չաշխատող հղում)(անգլ.)
Абрахамян выиграл дело против FILA
It's WrestleMania: Swede gets his mankini in a knot and throws back bronze medal(անգլ.)
Աղապալյան

Աղապալյան, հայկական ազգանուն։


== Ազգանունը կրողներ ==
Հ. Աղապալյան (19-20-րդ դդ.), թղթակից։


== Տես նաև ==
Աղաբալյան


== Ծանոթագրություններ ==
Բեն Շնետցեր

Բեն Շնետցեր (անգլ.՝ Ben Schnetzer, փետրվարի 8, 1990(1990-02-08), Նյու Յորք, Նյու Յորք, ԱՄՆ), ամերիկացի դերասան։ Առավել մեծ ճանաչում է ձեռք բերել «Վարկրաֆտ» (Կադգար), «Հպարտություն» (Մարկ Էշթոն) և «Գրքի գող» (Մաքս Վանդերբուրգ) ֆիլմերում խաղացած դերերից հետո։


== Ընտանիք և գործունեություն ==
Բենը ծնվել և մեծացել է Նյու Յորքում՝ դերասաններ Սթիվեն Շնետցերի և Նենսի Սնայդերի ընտանիքում։ Ավարտել է Գիլդհոլի երաժշտության և թատրոնի դպրոցը։
2010 թվականին նկարահանվել է «Օրենք և կարգ» հեռուստասերիալի մեկ դիպվածում, նաև դարձել «Ուրախ քաղաք» հեռուստասերիալի գլխավոր դերակատարներից մեկը։ 2013 թվականին մասնակցել է «Գրքի գող» ֆիլմի նկարահանումներին՝ խաղալով հրեա փախստական Մաքս Վանդերբուրգի դերը։ 2014 թվականին Շնետցերը «Հպարտություն» ֆիլմում ստացել է Մարկ Էշթոնի դերը, որը նրան արժանացրել է քննադատների բարձր գնահատականին։ «Evening Standard» թերթից Շարլոտա Օ'Սալլիվանն այսպես է նկարագրել երիտասարդ դերասանի ամենադժվար դերերից մեկը․ 


== Ֆիլմագրություն ==


== Մրցանակներ և անվանակարգեր ==
Ֆիլմեր

2014 - «British Independent Film Awards» մրցանակաբաշխության «Լավագույն աջակցող դերասան» անվանակարգ «Հպարտություն» (անգլ.՝ Pride) (2014) ֆիլմում դերակատարության համար
2014 - «British Independent Film Awards» մրցանակաբաշխության «Լավագույն խոստումնալից նորեկ դերասան» անվանակարգ «Հպարտություն» (անգլ.՝ Pride) (2014)  ֆիլմում դերակատարության համար


== Ծանոթագրություններ ==


== Արտաքին հղումներ ==
Բեն Շնետցեր Internet Movie Database կայքում